1970-ben Williams együtt dolgozott Alessandro de Tomasóval, azonban a közös munka nem tartott sokáig. Miután Courage az 1970-es holland nagydíjon balesetet szenvedett és bent égett versenyautójában, a partnerség is megszűnt Williams és de Tomaso között. Egy évvel később Henri Pescarolonak adott lehetőséget, hogy a March Engineeringtől vásárolt autóval megmutassa, mit tud. 1972-ben végre elkészült az első Williams Formula–1-es autó is, a Politoys FX3, amelyet Len Bailey tervezett, de Pescarolo szinte azonnal összetörte az autót.